David Moyes og lærisveinar hans í West Ham þurftu að sætta sig við 1 : 0 - tap gegn Sheffield United á Bramall Lane í ensku úrvalsdeildinni í knattspyrnu í kvöld . Oliver McBurnie skoraði sigurmark leiksins á 53. mínútu og þar við sat . West Ham jafnaði hins vegar metin í uppbótartíma þegar Declan Rice vann boltann á miðsvæðinu , geystist í átt að marki og lagði hann Robert Snodgrass sem skoraði af stuttu færi í stöngina og inn . Markið var hins vegar dæmt eftir að stuðst hafði verið við myndbandsdómgæslu en dómari leiksins , Michael Oliver , ákvað að dæma markið af eftir það . Hann mat það sem svo að Rice hefði handleikið knöttinn í aðdraganda marksins og það fékk því ekki að standa .